আল্লামা বাবুনগরী আরো বলেন, আধুনিক ব্যক্তি ও সমাজ জীবনে নৈতিকতা দিন দিন অবক্ষয় হচ্ছে৷ আধুনিক সমাজে উন্মুক্ত যৌনাচার সভ্য মানুষকে পশুত্বের দ্বারপ্রান্তে দাঁড় করিয়েছে। বস্তুবাদী সমাজে অশালীন ও অশ্লীল যৌনাচার, নৈতিকতাহীনতার এক ভয়াবহ স্তরে উপনীত হয়েছে। ফলে পরিবার গঠন এবং বিবাহ পদ্ধতি প্রায় যেন বিলুপ্তির পথে। অবাধ যৌনাচারের উপর কোন ধর্মীয় এবং সামাজিক বিধিনিষেধ আরোপ যেন আজকের সমাজে অনগ্রসরতার প্রতীক! আমরা যাকে সভ্যতা বলে জাহির করতে চাচ্ছি, আসলে সেটা যে নৈতিকতার বীভৎসতা, সেই উপলব্ধিটুকুও যেন আজ আমরা হারাতে বসেছি! তিনি বলেন, ভারতীয় সুপ্রিম কোর্টের কর্তব্য, এই বিকৃত রুচির রায় প্রত্যাহার করা।